Kollaj Foto: Wikipedia Su-57 beshinchi avloddagi qiruvchisi Rossiya havo-kosmik kuchlarida 4++ avloddagi Su-35’ni yaqin orada almashtira olmaydi. Bu haqda National Interest xabar bergan. Ta’kidlanishicha, Su-57 Su-35’ga mo‘ljallangan tizimlar asosida ishlab chiqilgan. Bundan tashqari, mualliflarning fikricha, N036 «Belka» faol fazalangan antenna panjarasiga ega radiolokatsion tizimi va AL-41F1 birinchi bosqichdagi dvigateli Su-35’ning tegishli qurilmalaridan alohida ishlab chiqarilishi mumkin. Yangi qiruvchining asosiy yangiligi planer tizimi bo‘lib, u qiruvchining yashirinish tezligini oshiradi, biroq datchiklar va qurollanish tizimi avvalgidek qolgan. Shuningdek, nashrning ta’kidlashicha, Su-57’ni ishlab chiqish va ishlab chiqarishga sarflangan mablag‘lar hamda inson resurslari «shubha uyg‘otishi mumkin». Eslatib o‘tamiz, avvalroq Rossiya mudofaa vaziri Sergey Shoygu Suriyadagi Su-57 uchun qanotli raketalar sinovi haqida gapirgandi.